«Haberturk» адыррала, Ҭырқәтәыла апрезиденттә алхрақәа рҿы алхырҭақәа 92% иҧхьаӡоуп.
Заанаҵтәи адыррақәа рыла, Реџьеп Таип Ердоҕан 49,76% абжьқәа иоуит, аоппозициатә кандидат Кемал Кылычдар-оҕлу – 44,49 %, Синан Оган — 5,30%.
Акандидатцәа рҟынтә аӡәгьы 50 наӡына еиҳаны абжьқәа имоур, алхрақәа аҩбатәи атур мҩаҧгахоит.
Апарламенттә алхрақәа рҿы аҧхьагылара амоуп Ердоҕан ипариа «Жәлартә алианс», ари апартиа иадгылеит 50,11%, 34,76%-ла аҩбатәи аҭыҧаҿ игылоуп аоппозициатә «Амилаҭтә алианс», ахҧатәи аҭыҧаҿ – «Армарахьтәи мчқәа ралианс». Апарламенттә алхрақәа рҿы иҧхьаӡоуп 87,53% алхырҭақәа.